

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A KÉPVISELŐ-TESTÜLET 2025. január 13-i rendes ülésére**

**Napirend tárgya:**

**Közszolgálati tisztviselők illetménykiegészítéséről**

**A napirendet tárgyaló ülés dátuma**: **2025. 01.13.**

**A napirendet tárgyaló ülés:** **Pénzügyi, Településfejlesztési és Fenntarthatósági**

**Bizottság, Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** egyszerű / **minősített**

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

23/2023. (XII. 12.) önkormányzati rendelet

**2. Jogszabályi hivatkozások**:

A közszolgálati tisztviselőkről szóló 2011. évi CXCIX. törvény 234. § (3) és (4) bekezdése

**3. Költségkihatások:** A mindenkori költségvetést terhelő forrásigény

**4. Tényállás bemutatása:**

A közszolgálati tisztviselőkről szóló 2011. évi CXCIX. törvény (továbbiakban: Kttv.) 234. § (3) és (4) bekezdése az alábbiak szerint rendelkezik:

*„(3) A helyi önkormányzat rendeletben egységesen valamennyi felsőfokú iskolai végzettségű köztisztviselőnek a tárgyévre illetménykiegészítést állapíthat meg, amelynek mértéke a köztisztviselő alapilletményének*

 *a) a vármegyei önkormányzatnál, a megyei jogú városnál legfeljebb 40%-a,*

 *b) községi önkormányzatnál legfeljebb 20%-a,*

 *c) az a) és b) pontban nem szereplő önkormányzatnál legfeljebb 30%-a.*

 *(4) A helyi önkormányzat a (3) bekezdés szerint rendeletben illetménykiegészítést állapíthat meg egységesen valamennyi érettségi végzettségű köztisztviselőnek, amelynek mértéke legfeljebb 20%.”*

A Kttv. 234. § (3) bekezdése az illetménykiegészítés tárgyévre történő megállapítására ad felhatalmazást, így minden évben szükséges új önkormányzati rendelet megalkotása.

Telki község képviselő-testülete 23/2023. (XII. 12.) önkormányzati rendelet**ével döntött a Telki Községi Polgármesteri Hivatalánál dolgozó köztisztviselők 2024. évi illetmény kiegészítéséről, mely szerint a középfokú és a felsőfokú iskolai végzettségű köztisztviselők részére 2024.évre 20 %-os illetményeltérítést állapított meg ( az illetménykiegészítés mértékéről évente kell új rendeletet alkotni a képviselő-testületnek).**

Javaslom a köztisztviselői illetménykiegészítés lehetőségét változatlan mértékben 2025. évre is meghagyni, és a 2025.évi illetménykiegészítéséről új rendeletet alkotni.

Telki, 2024. december 12.

 dr. Lack Mónika

jegyző

**Telki Község Önkormányzata Képviselő-testületének .../.... (...) önkormányzati rendelete**

**Telki Polgármesteri Hivatalánál dolgozó közszolgálati tisztviselők illetménykiegészítéséről**

[1] Telki Község Önkormányzat Képviselő-testülete az Alaptörvény 32.cikk (2) bekezdésében meghatározott feladatkörében eljárva,

[2] valamint a közszolgálatai tisztviselők szóló 2011. évi CXCIX. törvény 234. §. (3) - (4) bekezdésében kapott felhatalmazás alapján a következőket rendeli el:

**1. §**

Telki Polgármesteri Hivatal által foglakoztatott valamennyi felsőfokú, illetve középfokú végzettségű közszolgálati tisztviselő 20 %-os illetménykiegészítésben részesül.

**2. §**

Hatályát veszti a Telki Polgármesteri Hivatalánál dolgozó közszolgálati tisztviselők illetménykiegészítéséről szóló 23/2023. (XII. 12.) önkormányzati rendelet.

**3. §**

Ez a rendelet a kihirdetését követő napon lép hatályba.

Deltai Károly dr. Lack Mónika

polgármester                     jegyző

 **Indokolás**

**1.§-hoz**

A hivatal valamennyi köztisztviselőjét megillető illetménykiegészítés mértékét határozza meg.

**2.§-hoz**

Korábbi évi rendelet hatályon kívül helyezése.

**3.§-hoz**

Hatály meghatározása.

**Előzetes hatásvizsgálat a jogalkotásról szóló**

 **(a jogalkotásról szóló 2010. évi CXXX. tv. 17. § (1)-(2) bekezdése alapján)**

**Rendelettervezet címe:** a közszolgálati tisztviselők **illetménykiegészítéséről**

**Rendelettervezet valamennyi jelentős hatása, különösen:**

**Társadalmi, gazdasági és költségvetési hatás:** az illetménykiegészítés biztosításával a polgármesteri hivatalban a szakképzett munkaerő megtartása, a fluktuáció csökkenése, az álláshelyek vonzóbbá tétele.

**Környezeti és egészségügyi következmények:** közvetlen környezeti és egészségi következményei nincsenek a rendelettervezetnek.

**Adminisztratív terheket befolyásoló hatás:** nincs

**A jogszabály megalkotásának szükségessége, a jogalkotás elmaradásának várható következményei:**

A cél elérése a rendelet megalkotásával lehetséges.

**Egyéb hatás:** nincs

**A rendelet alkalmazásához szükséges feltételek:**

**Személyi:** rendelkezésre áll

**Szervezeti:** rendelkezésre áll

**Tárgyi:** rendelkezésre áll

**Pénzügyi:** rendelkezésre áll